Лъчезар Станчев
Игра в детската градина

chitanka.info

— Пиленцата как си църкат?

— Цър-цър-цър! Цър-цър-цър!

— И по двора как си хвъркат?

— Фър-фър-фър! Фър-фър-фър!

— При дъждец какво обичат?

— Сгушват човка под перца.

— Как на слънце се припичат?

— Тъй: с изпънати крилца.

— Как си те кълват трошици?

— Ей така: клъв-клъв-клъв!

— Ами гонят ли мушици?

— Да, със скок ей такъв!

— А водица как си пият?

— Пий-пий-пий! Пий-пий-пий!

— От орела как се крият?

— Крий-крий-крий! Крий-крий-крий!

Всички пиленца си църкат:

— Цър-цър-цър! Цър-цър-цър!

С две крилца така си хвъркат:

— Фър-фър-фър! Фър-фър-фър!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.